Eftir tíu afkastalítil en að sögn viðbjóðslega skemmtileg ár hyggst þungapönksveitin Grit Teeth segja þetta gott og blása til kveðjutónleika laugardaginn 31. ágúst . Tónleikarnir verða haldnir í Tólasafni Reykjavíkur ( Reykjavík Tool Library ) og hefjast upp úr klukkan 20 . Einnig koma fram sveitirnar Dauðyflin og Dead Herring . Með þessum tónleikum verður líka haldið upp á útgáfu nýrrar deiliskífu frá Grit Teeth og Dead Herring , en hún kom út í dag , föstudaginn 30. ágúst .